|  |  |  |
| --- | --- | --- |
|  | ***COMUNA BALINȚ, JUDEŢUL TIMIŞ***  *“REABILITARE DRUMURI DE EXPLOATAŢIE AGRICOLĂ DIN COMUNA BALINȚ, JUDEȚUL TIMIŞ”*  PROIECT FINANŢAT PRIN PROGRAMUL PNDR – MASURA 125, SUBMASURA 125 a2 |  |

**Aprobat,**

**Reprezentant legal comuna Balint,**

**Crasovan Danut,** primar

COMUNA BALINȚ

JUDEŢUL TIMIŞ

Nr. 176 din 20/09/2016

## VOLUMUL II

## CAIET DE SARCINI

**privind contractarea serviciilor de**

**Urmarirea prin diriginte de santier autorizat a executiei lucrarilor în cadrul proiectului**

**,,REABILITARE DRUMURI DE EXPLOATATIE AGRICOLA DIN COMUNA BALINT, JUDETUL TIMIS”**

Prezentul caiet de sarcini face parte integrantă din documentația de atribuire. Conform HG 395/2016, Caietul de sarcini conţine, în mod obligatoriu, specificaţii tehnice care reprezinta cerinte, prescriptii, caracteristici de natura tehnica ce permit fiecarui serviciu sa fie descris, in mod obiectiv, astfel incat sa corespunda necesitatii autoritatii contractante.

1. **Generalităţi**

COMUNA BALINȚ derulează Proiectul ***,,REABILITARE DRUMURI DE EXPLOATATIE AGRICOLA DIN COMUNA BALINT, JUDETUL TIMIS”.***

În cadrul acestui proiect se urmăreşte:

a. Creșterea eficienței activității agricole prin îmbunătățirea aprovizionării cu input-uri și o mai bună valorificare a produselor rezultate;

b. Ameliorarea calității mediului și diminuarea surselor de poluare.

1. **Descrierea generală a lucrării**

*,,REABILITARE DRUMURI DE EXPLOATATIE AGRICOLA DIN COMUNA BALINT, JUDETUL TIMIS”*

**Conform invitatie de participare nr. 383183/11.12.2015, disponibila in SEAP la adresa de internet** [**www.e-licitatie.ro**](http://www.e-licitatie.ro) **– sectiunea Proceduri de atribuire / Invitatii de participare / Anunturi de paricipare simplificate.**

**3. Descrierea generală a activității Dirigintelui de Şantier**

**3.1. Definiții**

În contextul prezentelor specificații tehnice, termenii utilizați pentru activitățile procedurale sunt definiți astfel:

**Dirigintele de Şantier -** persoana fizică care indeplineste conditiile de studii şi experienta profesionala, fiind angajata de catre beneficiar pentru verificarea calitatii materialelor şi produselor puse in lucrare şi/sau pentru verificarea executiei corecte a lucrarilor de constructii şi instalatii. El poate activa ca persoana fizica independenta sau în cadrul unei societăți de consultanta şi este răspunzator atât faţă de angajator cât şi faţă de organele abilitate ale statului, pentru execuția conformă cu proiectul şi cu reglementarile tehnice în vigoare.

**Investitorul sau Beneficiarul -** persoana/e juridice care finanţează şi realizează investiţii sau intervenţii la construcţiile existente în sensul legii.

**Executantul sau Constructorul** - persoana juridica ce a incheiat contractul de execuţie de lucrări, în urma achiziţiei publice.

**Proiectantul -** persoana fizica/juridica care întocmeşte documentaţia tehnică pe baza căreia se finanţează şi execută lucrările de construcţii.

**Procedura** - mod specific de a efectua o activitate.

**Verificare** - confirmare prin examinare şi prezentarea de probe obiective a faptului că cerinţele specifice au fost satisfacute.

**Cerinţele profeşionale** - cerinţele minime pe care trebuie să le îndeplinească diriginţii de şantier în funcţie de domeniile de activitate pentru care aceştia sunt autorizaţi, corelat cu categoriile de importanţă stabilite pentru fiecare construcţie în parte.

**3.2 Dirigintele de Şantier**

Dirigintele de şantier îşi va desfăşura activitatea ca reprezentant al beneficiarului în relaţiile cu proiectantul, constructorul, furnizorii, prestatorii de servicii şi organele de control abilitate potrivit legii să exercite controlul lucrărilor în derularea contractului de lucrări.

Activitatea dirigintelui de şantier va fi condusa de următoarele principii:

* imparţialitate atât faţă de investitor cât şi faţă de constructor, furnizori şi proiectanţi.

Se va ţine seama de prevederile Legii concurenţei nr. 21/1996, republicată şi Legii nr.11/1991, privind combaterea concurenţei neloiale, cu modificarile şi completarile ulterioare.

* profesionalism
* fidelitate
* respectarea legalităţii

Scopul serviciilor de supraveghere a lucrărilor pe care diriginții de şantier trebuie să le asigureeste de a oferi beneficiarului garanţia că executantul căruia îi va fi atribuit contractul de execuţie a lucrărilor îşi va îndeplini toate responsabilităţile asumate prin contract, va respecta prevederile legale, reglementarile tehnice şi caietele de sarcini.

Dirigintele de șantier trebuie să fie autorizat de Inspectoratul de Stat în Construcții conform Ordinului nr. 1496/2011 pentru aprobarea Procedurii de autorizare a diriginților de șantier, în următoarele domenii/subdomenii:

|  |  |
| --- | --- |
| **Domeniul** | **Subdomeniul** |
| 3. Drumuri, poduri, tunele, piste de aviaţie, transport pe cablu | 3.3 Drumuri, poduri, tunele, piste de aviaţie, transport pe cablu - de interes local |

## 3.3. Obiectul Contractului

Obiectul principal al Contractului este de asigurare a supravegherii lucrarilor de catre dirigentele de santier ca reprezentant al beneficiarului în derularea contractul de lucrări, monitorizarea şi supervizarea lucrărilor de construcţii şi instalaţii conform prevederilor legislaţiei în vigoare *(Legea nr.10/1995 cu toate reglementarile ce decurg din aceasta, HG 273/1994 privind receptia lucrarilor, HG 925/1995 privind verificarea documentatiilor si supravegherea responsabilului tehnic pentru executia lucrarilor, Buletinul constructiilor 4/1996 – prescriptii tehnice pentru verificarea calitatii lucrarilor inclusiv controlul pe faze determinante, Ordinului ISC 595/2007, Ordinul Nr. 1496 din 13 mai 2011 pentru aprobarea Procedurii de autorizare a diriginţilor de şantier –* ***legislatia mentionata nu este limitativa, prestatorul avand obligatia respectarii tuturor prevederilor legale cu privire la desfasurarea activitatii de diriginte de santier****)* în scopul asigurării implementării cu succes a obiectivelor de investiţii prevăzute la pct.2 din prezentul caiet de sarcini, din punct de vedere al parametrilor: timp, cost, calitate şi siguranţă.

Dirigintele de şantier va avea nevoie de avizarea prealabila a beneficiarului pentru:

* orice modificare a obiectului lucrarilor, care ar conduce la modificarea preţului contractului, sau schimbă substanţial obiectul, caracterul sau calitatea lucrărilor;
* un subcontractant care nu este numit în Contract pentru a indeplini o parte a sarcinilor;
* orice prelungire a termenului de încheiere a contractului de lucrări;

**3.4.** **Asigurare a supravegherii lucrarilor ca reprezentant al Beneficiarului**

Responsabilitaţile Dirigintelui de Şantier în ceea ce priveşte derularea Contractului de lucrări constă în următoarele sarcini:

**SARCINA 1: Realizarea sistemului de comunicare şi raportare**

**Dirigintele de şantier** va avea responsibilitatea asigurării unei legături eficiente între toate părţile implicate. Acest lucru presupune întâlniri ale **Dirigintelui** **de Şantier** cu una, mai multe sau toate părţile menţionate mai jos.

Beneficiar

Constructor

Proiectant

Inspectoratul de Stat in Constructii

**Dirigintele de şantier** va avea responsabilitatea organizării întâlnirilor de lucru lunare, precum şi ori de câte ori este nevoie în timpul execuţiei lucrărilor, cu Beneficiarul şi Constructorul, pentru care se vor consemna în minuta şedinţei toate discuţiile purtate.

**Raportul de activitate lunar** va trebui să conţina detalierea tuturor lucrarilor executate in luna raportata şi să descrie, din punct de vedere financiar şi fizic, stadiul lor curent. Se vor face referiri la asigurarea calitatii lucrarilor, monitorizarea poluarii daca este cazul, modul de implementare a Sistemului de Asigurare a Calităţii şi modul în care Constructorul îşi controlează propria activitate. De asemenea, raportul va avea un capitol distinct referitor la monitorizarea decontarilor.

Raportul va fi inaintat Beneficiarului nu mai tirziu de 5 zile de la sfârşitul lunii raportate.

**Raportul Final** va fi întocmit la terminarea lucrărilor şi va cuprinde:

* detalii şi explicaţii asupra serviciilor asigurate de către **Dirigintele de şantier** pe parcursul desfăşurării contractului de servicii
* detalii şi explicaţii asupra desfăşurării contractului de lucrări, cu un capitol special dedicat recepţiei la terminarea lucrării.

**SARCINA 2: Monitorizarea programului de lucrări**

**Dirigintele de şantier** va solicita Constructorului lunar, anterior lunii de referinţă, defalcarea programului de lucrări cu încadrarea în Graficul de eşalonare al lucrării.

Programul va avea un format concis, arătând durata alocată fiecărei părţi, sector sau articol important din lucrare.

In cazul în care se înregistrează întârzieri în execuţie, Programul lucrării va fi revizuit ori de câte ori este nevoie astfel încât să indice modul de abordare al lucrărilor pentru îndeplinirea în termen a contractului de lucrări.

In eventualitatea în care ritmul de execuţie nu respectă, din motive imputabile Constructorului, graficul de execuţie al lucrărilor propus şi Programul de lucrări, **Dirigintele de şantier** are obligaţia de a notifica Constructorului luarea de măsuri imediate pentru recuperarea intârzierilor. **Dirigintele de şantier** va informa Beneficiarul asupra măsurilor de remediere/recuperare propuse de către Constructor şi aprobate de către Dirigintele de şantier.

**SARCINA 3: Controlul financiar al contractului**

**Dirigintele de şantier** va avea responsabilitatea certificării sau întocmirii Documentelor depuse pentru plata intermediară /finală a lucrărilor executate de constructor în cadrul contractului de lucrări.

Dirigintele de şantier va întocmi documentele proprii şi le va depune în momentul depunerii situaţiei de plata. Documentele intermediare de plata vor conţine, în afara plăţilor curente, situaţia clara a plăţilor precedente şi a plăţilor cumulate.

Decontarea lucrărilor se va face pentru cantităţile real executate, rezultate din măsurători. Situaţiile de plată se vor întocmi folosind preţurile unitare şi încadrarea lucrărilor în articolele de deviz (poziţia şi denumirea lor) din devizele anexa la contract şi vor fi certificate prin semnătură şi ştampilă de către dirigintele de şantier.

Modul de măsurare a cantităţilor real executate va fi cel prevăzut în reglementările tehnice, în Caietele de sarcini sau în alte documente din contract. Măsurătorile vor fi efectuate de către dirigintele de şantier impreună cu reprezentantul constructorului.

Pentru lucrările ce devin ascunse măsurătorile se fac la finalizarea acestora (în termen de maxim 5 zile de la notificarea constructorului), odată cu întocmirea procesului verbal de recepţie calitativă a lucrărilor ce devin ascunse.

Dirigintele de şantier va dispune dezvelirea acelor lucrări care au fost acoperite fără a fi verificate şi ori de câte ori sunt necesare verificări cantitative şi calitative ale lucrărilor ce devin ascunse şi va dispune refacerea lor dacă este cazul.

In cazul, în care se va constata că lucrările sunt necorespunzatoare, costurile implicate vor fi suportate pe cheltuiala constructorului.

In vederea verificării şi certificării la plata în timp cât mai scurt a situaţiilor de plată înaintate de către constructor, dirigintele de şantier va ţine evidenţa lucrărilor executate. Vor fi inregistrate locul şi cantităţile de lucrări executate de către constructor în conformitate cu specificaţiile contractului.

Situaţia de lucrări înaintată de către Constructor va avea ca suport Foi de ataşament (Anexa 3), măsurători postexecuţie, desene, poze şi alte documente doveditoare ale executării cantităţilor de lucrări şi a plăţilor la care Constructorul este îndreptăţit. – document/documente întocmit de către dirigintele de şantier.

Situaţiile de plată provizorii se confirmă în termen de maxim 10 zile.

Dupa terminarea lucrărilor executate lunar, constructorul va înainta dirigintelui de şantier situaţia de plată, în care va fi evidenţiată valoarea totală a lucrărilor executate conform contractului precum şi alte sume la care constructorul considera că este îndreptăţit. Această situaţie de plată va fi însoţită de documente şi justificări referitoare la sumele cerute la plată.

Dacă dirigintele de şantier nu este de acord cu situaţia de plată sau documentaţia nu este completă sau edificatoare, constructorul trebuie să completeze documentaţia cu acele piese pe care dirigintele de şantier le solicită pentru clarificarea problemelor apărute.

In cazul în care cantităţile rezultate din măsurători diferă de cele înscrise în Listele de cantităţi din documentaţia tehnică, se impune confirmarea acestor cantităţi de către proiectant, urmând ca ele să fie regularizate prin Note de comandă suplimentară/ renunţare compensate valoric şi încadrate în valoarea devizului general aprobat, nefiind admisă introducerea de obiective noi (valoarea suplimentărilor depăşeşte valoarea renunţărilor). Pentru lucrările suplimentare fără corespondent în preţurile unitare ale devizelor-ofertă contractate, persoana juridică achizitoare poate accepta, pe bază de documente justificative, prezentate de contractant (facturi, tarife etc. de la cel puţin 3 agenţi economici), preţuri unitare noi, valabile în luna execuţiei lucrărilor.

In cazul în care pe parcursul lucrărilor, constructorul se va confrunta cu alte condiţii decât cele prevăzute în contract, temeinic justificate şi însuşite de beneficiar, acesta va avea dreptul la plata cheltuielilor suplimentare conform Cheltuielilor diverse și neprevăzute” din oferta Constructorului.

**Dirigintele de şantier** va notifica situaţiile nou apărute beneficiarului şi proiectantului şi, în colaborare cu constructorul, va pregăti Notele de comandă suplimentară/ renunţare numai în cazul, în care acestea sunt solid motivate prin Dispoziţii de şantier emise de proiectant şi acceptate de beneficiar.

Decontarea lucrărilor suplimentare se face pe baza situaţiilor de plată, elaborate pe baza preţurilor unitare ofertate pentru cantităţile suplimentare, sau pe baza prețurilor la materiale, manoperă, utilaje și transport ofertate dacă intră în componența articole suplimentare sau pe baza de facturi de la furnizor pentru cele care nu sunt în ofertă.

**SARCINA 4: Completarea Jurnalului de şantier**

**Dirigintele de Şantier** are obligaţia de a deschide Jurnalul de Şantier al lucrării (Anexa 1) şi de a înregistra toate informaţiile relevante care ar putea, la un moment dat, să se dovedească foarte utile pentru rezolvarea problemelor de orice natura sau pentru rezolvarea reclamaţiilor ce ar putea aparea cu privire la execuţia lucrărilor.

In Jurnalul de Şantier Dirigintele va înregistra cu acurateţe următoarele date şi informaţii:

* lucrările executate şi locaţia exactă;
* echipamentele, materialele şi forţa de muncă utilizate;
* condiţiile meteorologice;
* evenimente apărute;
* defecţiuni apărute la echipamente şi utilaje;
* orice alţi factori generali sau particulari care ar putea afecta desfăşurarea execuţiei lucrărilor.

**SARCINA 5: Emiterea dispozitiilor de şantier**

**Dirigintele de şantier** poate emite Dispozitii de şantier/notificări dar fără a modifica Proiectul, Caietele de sarcini sau Listele de cantitati. Aceste dispoziţii se emit numai în vederea respectarii de către constructor a clauzelor contractuale.

Orice modificare adusa, din motive obiective, proiectului, caietelor de sarcini sau listelor de cantităţi va fi făcută numai de către proiectantul lucrării şi însuşită de către specialiştii verificatori de proiecte. Modificările vor fi înaintate sub forma de Dispozitie de şantier a proiectantului şi acceptate de beneficiar.

Nu este admisa schimbarea soluţiei tehnice din proiect sau a indicatorilor tehnico-economici fără aprobarea proiectantului şi beneficiarului. Soluţia tehnică reproiectată şi noii indicatori tehnico-economici vor fi avizaţi de către beneficiar.

Toate dispoziţiile de şantier emise de către proiectant vor fi numerotate şi îndosariate, iar atunci când conduc la modificari din punct de vedere financiar sau al termenelor de execuţie vor fi însoţite de justificări.

Dirigintele de şantier are obligaţia de a urmări punerea în practică de către constructor a Dispoziţiilor de şantier emise de proiectant.

In cazul în care Dispoziţiile de şantier sunt emise ca urmare a nerespectarii prevederilor din documentatia tehnica de executie, lucrările prevăzute în acestea se vor executa pe cheltuiala constructorului.

**3.5. Monitorizarea şi supervizarea lucrărilor de construcţii**

Serviciile asigurate de diriginţii de Şantier vor respecta legislaţia română în vigoare.

Derularea contractului de prestări servicii încheiat între Benficiar şi prestator va urmări prestarea serviciilor pentru următoarele faze ale proiectului:

* Mobilizarea
* Execuţia lucrărilor
* Recepţia lucrărilor
* Perioada de garanţie (de notificare a defectelor)

**Obligaţiile principale ale diriginţilor de şantier (fără a se limita la acestea) pe toate fazele de proiect descrise mai sus, sunt:**

În exercitarea verificării realizării corecte a executării lucrărilor de construcţii, diriginţii de şantier au următoarele obligaţii şi răspunderi:

***A. în perioada de pregătire a investiţiei (mobilizarea):***

1. verifică existenţa autorizaţiei de construire, precum şi îndeplinirea condiţiilor legale cu privire la încadrarea în termenul de valabilitate;

2. verifică concordanţa dintre prevederile autorizaţiei de construire, certificatului de urbanism, avizelor, acordurilor şi ale proiectului;

3. studiază proiectul, caietele de sarcini, tehnologiile şi procedurile prevăzute pentru realizarea construcţiilor;

4. verifică existenţa tuturor pieselor scrise şi desenate din proiect, inclusiv existenţa studiilor solicitate prin certificatul de urbanism sau prin avize şi concordanţa dintre prevederile acestora;

5. verifică existenţa expertizei tehnice în cazul lucrărilor de intervenţii asupra construcţiilor;

6. verifică respectarea reglementărilor cu privire la verificarea proiectelor de către verificatori de proiecte atestaţi şi însuşirea acestora de către expertul tehnic atestat, acolo unde este cazul;

7. verifică dacă este precizată în proiect categoria de importanţă a construcţiei;

8. verifică existenţa în proiect a programelor de faze determinante;

9. verifică existenţa proiectului sau a procedurilor de urmărire specială a comportării în exploatare a construcţiilor, dacă aceasta va fi instituită;

10. preiau amplasamentul şi reperele de nivelment şi le predau executantului, libere de orice sarcină;

11. participă, împreună cu proiectantul şi cu executantul, la trasarea generală a construcţiei şi la stabilirea bornelor de reper;

12. predau către executant terenul rezervat pentru organizarea de şantier;

13. verifică existenţa "Planului calităţii" şi a procedurilor/instrucţiunilor tehnice pentru lucrarea respectivă;

14. verifică existenţa anunţului de începere a lucrărilor la emitentul autorizaţiei şi la I.S.C.;

15. verifică existenţa panoului de identificare a investiţiei, dacă acesta corespunde prevederilor legale şi dacă este amplasat la loc vizibil;

***B. în perioada execuţiei lucrărilor:***

1. urmăresc realizarea construcţiei în conformitate cu prevederile autorizaţiei de construire, ale proiectelor, caietelor de sarcini şi ale reglementărilor tehnice în vigoare;

2. verifică existenţa documentelor de certificare a calităţii produselor pentru construcţii, respectiv corespondenţa calităţii acestora cu prevederile cuprinse în proiecte;

3. interzic utilizarea produselor pentru construcţii fără certificate de conformitate, declaraţii de conformitate sau agrement tehnic;

4. interzic utilizarea de procedee şi echipamente noi, neagrementate tehnic sau cu agremente tehnice la care avizul tehnic a expirat;

5. verifică respectarea tehnologiilor de execuţie, aplicarea corectă a acestora în vederea asigurării nivelului calitativ prevăzut în documentaţia tehnică şi în reglementările tehnice;

6. verifică respectarea "Planului calităţii", a procedurilor şi instrucţiunilor tehnice pentru lucrarea respectivă;

7. interzic executarea de lucrări de către personal necalificat;

8. participă la verificarea lucrărilor ajunse în faze determinante;

9. efectuează verificările prevăzute în reglementările tehnice, semnează şi ştampilează documentele întocmite ca urmare a verificărilor, respectiv procese-verbale în faze determinante, procese-verbale de recepţie calitativă a lucrărilor ce devin ascunse etc.;

10. asistă la prelevarea de probe de la locul de punere în operă;

11. transmit către proiectant, prin intermediul investitorului, sesizările proprii sau ale participanţilor la realizarea construcţiei privind neconformităţile constatate pe parcursul execuţiei;

12. informează operativ investitorul privind deficienţele calitative constatate, în vederea dispunerii de măsuri şi, după caz, propun oprirea lucrărilor;

13. urmăresc respectarea de către executant a dispoziţiilor şi/sau a măsurilor dispuse de proiectant/de organele abilitate;

14. verifică, în calitate de reprezentant al beneficiarului, respectarea prevederilor legale în cazul schimbării soluţiilor tehnice pe parcursul execuţiei lucrărilor;

15. anunţă I.S.C. privind oprirea/sistarea executării lucrărilor de către investitor/beneficiar pentru o perioadă mai mare de timp, exceptând perioada de timp friguros, şi verifică punerea în siguranţă a construcţiei, conform proiectului;

16. anunţă I.S.C. privind reluarea lucrărilor la investiţiile la care a fost oprită/sistată executarea lucrărilor de către investitor/beneficiar pentru o perioadă mai mare de timp, exceptând perioada de timp friguros;

17. preiau documentele de la constructor şi proiectant şi completează cartea tehnică a construcţiei cu toate documentele prevăzute de reglementările legale;

18. urmăresc dezafectarea lucrărilor de organizare de şantier şi predau terenul deţinătorului acestuia.

În cazul în care Dirigintele de șantier constată neconformitatea lucrărilor executate cu prevederile menționate mai sus, acesta are obligația de a întocmi ,,Rapoarte de neconformitate” (Anexa 4) în care va preciza la ce se referă neconformitățile, descrierea detaliată a acestora și termenul maxim de remediere.

Reprezentantul Constructorului în șantier va trebui să propună măsurile de remediere.

**Nici o conformitate nu va fi stinsă până când problemele semnalate nu vor fi rezolvate.**

Dirigintele de șantier va aduce la cunostinta Beneficiarului obligația de a vira către Inspectoratul de Stat în Construcţii cotele impuse de Legea nr. 177/2015 pentru modificarea şi completarea Legii nr. 10/1995privind calitatea în construcţii (Anexa 2).

***C. la recepţia lucrărilor:***

1. asigură secretariatul comisiei de recepţie la terminarea lucrărilor şi întocmesc actele de recepţie;

2. urmăresc soluţionarea obiecţiilor cuprinse în anexele la procesul-verbal de recepţie la terminarea lucrărilor şi îndeplinirea recomandărilor comisiei de recepţie;

3. predau către investitor actele de recepţie şi cartea tehnică a construcţiei după efectuarea recepţiei finale.

Sarcinile şi îndatoririle dirigintelui de şantier în perioada de notificare a defectelor se refera, fără a se limita însă la acestea, la remedierea defecţiunilor/neconformităţilor constatate de către Comisie la fazele de recepţie a lucrărilor şi anume :

1. după recepţia la terminarea lucrărilor, urmăreşte rezolvarea remedierilor cuprinse în anexa Procesului-verbal de recepţie la terminarea lucrărilor, în termenele stabilite de comisia de recepţie;
2. dacă executantul nu îşi asumă respectarea obligaţiilor contractuale, dirigintele de santier are obligaţia de a-l soma pentru a se înscrie în clauzele contractuale;
3. dirigintele de şantier va transmite executantului, anual: o notificare cu privire la defecţiunile care au apărut în perioada de garanţie a lucrărilor executate şi pe care, conform contractului de lucrări şi a legislaţiei în vigoare, Executantul trebuie să le remedieze pe cheltuiala sa, dacă acestea se datorează unor greşeli de execuţie şi va stabili măsurile care se impun pentru remediere cât şi termenul până la care trebuie efectuate;
4. dirigintele de şantier va prezenta beneficiarului, un raport anual cu problemele apărute în perioada de garanţie, notificarile făcute constructorului, măsurile luate şi termenele la care au fost remediate defecţiunile; pe baza acestor rapoarte se va restitui garanţia de bună execuţie la recepţia finală;
5. urmăreşte comportarea construcţiilor şi instalaţiilor în perioada de garanţie;
6. participă la recepţia finală împreună cu comisia numită de Autoritatea Contractantă şi întocmeşte procesul verbal de recepţie finală.

***D. la depunerea dosarelor cererilor de plată:***

1. Dirigintele de șantier va completa secțiunea ,,1. **Realizari fizice** 1.1 Lucrari achizitionate” din ***Formularul AP 1.3* ,,Raport de execuție” și anexele aferente,** în funcție de facturile de lucrări solicitate la plată de către beneficiar;
2. Va participa la vizita în teren a experților A.F.I.R.;
3. Va participa la elaborarea răspunsului la eventualele Solicitări de Informații Suplimentare pentru documentele ce vizează lucrările solicitate la plată (inclusiv modificări, completări sau refacerea acestora) sau facturile emise de prestatorul serviciilor de dirigenție de șantier în baza contractului de servicii încheiat cu beneficiarul comuna Balinț;
4. Pentru sumele din facturile de lucrări solicitate și neacceptate la plată de către expertul verificator din partea A.F.I.R ca fiind aferente cantităților de lucrări pe motiv de neconformitate, neconstatate la vizita pe teren, depășire linie bugetară conform deviz general aprobat, dirigintele de șantier este direct răspunzător în fața beneficiarului comunei Balinț.
5. La facturile emise, prestatorul va anexa și un deviz financiar elaborat in conformitate cu oferta financiara, unde e cazul.

**Pentru asigurarea verificării execuţiei corecte a lucrărilor de construcţii, diriginţii de şantier sunt la dispoziţia beneficiarului pe tot parcursul execuţie lucrărilor.**

**4. Logistică şi perioadă de execuţie**

4.1. Dirigintele de santier va fi responsabil pentru asigurarea resurselor materiale şi umane necesare derulării activităţilor care fac obiectul contractului.

Ofertantul se va deplasa în Comuna Balint pe durata derulării contractului de servicii şi va fi prezent pe şantier pe toată durata de derulare a contractului, ori de cate ori situatia o impune, fapt care va fi consemnat în jurnalul de şantier.

## 4.2. Data de începere şi perioada de execuţie

Dirigintele de santier trebuie să înceapă activităţile din momentul semnarii contractului de servicii de catre ambele parti. Perioada de prestare a serviciului va fi de 12 luni calendaristice sau până la data recepției la terminarea lucrărilor, iar durata serviciului de supraveghere a șantierului va fi de la data semnarea contractului și până la recepția finală a lucrărilor fără obiecţiuni.

Garantia de buna executie a contractului de lucrari este de **36 luni** calendaristice de la Procesul verbal de receptie la terminarea lucrarilor.

Contractul se va extinde cu perioada de întrerupere datorată litigiilor, sau altor cauze justificate.

# 

# **5.** **Graficul de timp pentru prestarea serviciului şi indeplinirea sarcinilor**

Dupa contractarea serviciului, contractantul va prezenta o programare esalonata in timp a activitatii, coroborata cu graficul de timp pentru executia lucrarilor şi cu programul de control pe faze propus de proiectant.

**6. Informatii furnizate de Autoritatea Contractanta**

Autoritatea contractanta va pune la dispozitia dirigintelui/ dirigintilor cu care va incheia contractul, urmatoarele documente:

- Un exemplar din documentatia tehnica de executie

- Detaliile de executie

- Caietele de sarcini

- xerocopie a contractului de lucrari incheiat cu constructorul, insotit de xerocopie oferta.

- Avizele, acordurile şi autorizatia de construire.

**Prevederile prezentului caiet de sarcini sunt considerate cerinte minime pentru desfășurarea activității de diriginte de șantier, prestatorul având obligația respectarii tuturor prevederilor legale în vigoare la data prestarii serviciului.**

**Responsabil achiziții,**

MUNTEANU ALIN

**ANEXE**

ANEXA 1 Jurnal de şantier

ANEXA 2 Sumarul calculului cotei datorate Inspectoratului de Stat în Construcții

ANEXA 3 Foaie de atasament

ANEXA 4 Raport de neconformitate

**NOTA: Prezenta lista de formulare nu este limitativa si dirigintele de santier are obligatia de a intocmi, actualiza, completa si/sau verifica toate documentele necesare si prevazute de legislatia in vigoare la momentul exercitarii activitatii de diriginte de santier pentru proiectul ,,REABILITARE DRUMURI DE EXPLOATATIE AGRICOLA DIN COMUNA BALINT, JUDETUL TIMIS”.**

**Anexa 4**

|  |  |  |
| --- | --- | --- |
| Beneficiar |  |  |
| Diriginte de Specialitate |  | Data |
| Executant |  |  |
| Şantier |  |  |
| Obiectul |  |  |

|  |
| --- |
| **RAPORT DE NECONFORMITATE ( RNC ) nr.** |

|  |  |  |  |
| --- | --- | --- | --- |
| **Referitor la**: | | | |
| **Descrierea neconformitatii şi a cauzei**: | | | |
| Intocmit,  Diriginte de Specialitate \_\_\_\_\_\_\_\_\_\_\_\_\_ Semnatura \_\_\_\_\_\_\_\_\_\_\_\_ | | | |
| Luat la cunostinta,  Responsabil Tehnic cu Executia\_\_\_\_\_\_\_\_\_\_\_\_\_\_ Semnatura \_\_\_\_\_\_\_\_\_\_\_\_ | | | |
| **Actiunea corectiva propusa:** | | | |
| **Termen de remediere**: | | | |
| Vizat sef şantier  Data: | | Numele şi Prenumele | Semnatura |
| Verificat eliminare neconformitate: | | | |
| Responsabil Tehnic cu Executia | Numele şi Prenumele | | Semnatura |
| Diriginte de Specialitate  Data: |  | |  |

**Anexa 3**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| DENUMIREA PROIECTULUI: | | | | | | |  | | | |  | |  |  | |
| NR. DE REFERINTA AL PROIECTULUI: | | | | | | | | | | |  | |  |  | |
| BENEFICIAR: | | |  | | | |  | | | |  | |  |  | |
| CONSTRUCTOR: | | | | | | |  | | | |  | |  |  | |
| DIRIGINTE DE ŞANTIER: | | | | | | |  | | | |  | |  |  | |
| ŞITUATIE INTERMEDIARA DE PLATA NR. | | | | | | | | | | |  | |  |  | |
|  | |  | |  | | | | | | |  | |  |  | |
|  | |  | | **FOAIE DE ATASAMENT NR.** | | | | | | | | |  | | |
|  | |  | |  | | | | **din LISTA ,Luna\_\_\_Anul\_\_\_** | | | | |  | | |
|  | |  | |  | | | |  | | | | |  | |  |
| Constructor: | |  | |  | | | | Diriginte de Şantier | | | | | | |  |
|  | |  | |  | | | |  | | | |  | | |  |
| **Lista** | |  | | | | | |  | | | |  | | |  |
|  | |  | | |  | | |  | | | |  | | |  |
| **Cod**  **art.** | | **DESCRIEREA ARTICOLULUI** | | | | | | | | | | **U.M.** | | | **Cantitatea**  **din Contract** |
|  | |  | |  | | | | |  | | |  | | |  |
|  | |  | |  | | | | |  | | |  | | |  |
|  | |  | |  | | | | |  | | |  | | |  |
|  | |  | |  | | | | |  | | |  | | |  |
| **CALCULUL CANTITATILOR** | | | |  | | | | |  | | |  | | |  |
|  |  | | |  | | | | |  | | |  | | |  |
|  |  | | |  | | | | |  | | |  | | |  |
|  | **CANTITATEA** | | | | | | | | | | | **SEMNATURI** | | |  |
|  | **CUMULAT** | | | | | **ANTERIOR** | | | | **IN LUNA** | | **CONSTRUCTOR** | | | **DIRIGINTE DE ŞANTIER** |
| Valoric |  | | | | |  | | | |  | |  | | |  |
| Procentual |  | | | | |  | | | |  | |  | | |  |
|  |  | | | | |  | | | |  | |  | | |  |
| **COMENTARII:** | | | | | |  | | | |  | |  | | |  |
|  |  | | | | |  | | | |  | |  | | |  |

Intocmit Diriginte de Şantier,

**Anexa 1**

|  |  |  |  |  |  |  |  |
| --- | --- | --- | --- | --- | --- | --- | --- |
| **Jurnal de şantier** | | | | **,** | | | |
| DENUMIREA PROIECTULUI: | | | | **Data:** ) | | | |
| Nr. de Referinta al Proiectului: | | | | | | | |
| **1. Lucrari in desfasurare** | | | | | | | |
| Articolul din lista de cantitati | Locatia/Descrierea art. | Cantitatea | | | | Forta de munca utilizata | Echipamente foloşite |
|  |  |  | | | |  |  |
| **2. Materiale/Lucrari finalizate şi verificate/****Locatia** | | | | | | | |
|  | | | | | | | |
|  | | | | | | | |
| **3. Ridicari topo efectuate/Verificate/Locatia** | | | | | | | |
|  | | | | | | | |
|  | | | | | | | |
| **4. a) Echipamente aduse in şantier** | | | **4. b) Echipamente indepartate din şantier** | | | | |
|  | | |  | | | | |
|  | | |  | | | | |
| **5. Starea Vremii** | | | | | | | |
|  | | | | | | | |
| **6. Vizitatori in şantier** | | | | |  | | |
|  | | | | | | | |
| **7. Alte observatii** | | | | |  | | |
|  | | | | | | | |
| **8.Lista documentelor anexate** | | | | | | | |
|  | | | | | | | |
|  | | | | | | | |
| Intocmit Diriginte Şantier………………………….. | | | | |  | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | | | |  | ***Anexa 2*** |  |  |
|  |  |  |  |  |  |  |  |  |
|  |  |  |  |  |  |  |  |  |
|  | | | | | | | | |
|  | | | | | | | | |
|  | | | | | | | | |
|  |  | | | | | | | |
|  | **OBIECTIVUL DE INVESTIȚII** | | |  |  |  |  |  |
|  | **CONTRACT Nr.:** | | | | | | | |
|  | **Constructor: S.C. …** | | | | | | | |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  | Certificat de Plata nr..: |  |  |
|  |  |  |  |  |  |  |  |  |
|  |  |  |  |  |  |  |  |  |
| ***SUMARUL CALCULULUI COTEI DATORATE INSPECTORATULUI DE STAT IN CONSTRUCTII*** | | | | | | | | |
|  | numai pentru lucrarile permanente, fara Articole Generale | | | |  | *Data incheierii perioadei certificate:* | **data** |  |
|  |  |  |  |  |  |  |  |  |
|  | Certificatul Nr. | Perioada / An | Valoarea Lucrarilor Executate | | | ISC | Cumulative |  |
|  | Anterioara | Luna curenta | La data curenta |  |  |  |
|  | (LEI) | (LEI) | (LEI) | (LEI) | (LEI) |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  | **TOTAL** |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  | *Dirigintele de santier* | |  | *Nume:* |  | *Semnatura:* | *Data:* |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  | *Beneficiarul* |  |  | *Nume:* |  | *Semnatura:* | *Data:* |  |
|  |  |  |  |  |  |  |  |  |
|  |  | |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |